SADARBĪBAS Līgums Nr.\_\_\_\_\_\_\_\_\_\_\_\_\_

Limbažos, 2020.gada \_\_.\_\_\_\_\_\_\_\_\_

**Limbažu novada pašvaldība**, reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, turpmāk tekstā – **Pašvaldība**, domes priekšsēdētāja **Didža Zemmera** personā, kurš rīkojas saskaņā ar Limbažu novada pašvaldības nolikumu, no vienas puses, un

**Nodibinājums FONDS „SUDRABA LIMBAŽI”**, reģistrēts Biedrību un nodibinājumu reģistrā, reģistrācijas Nr.40008209315, juridiskā adrese: Burtnieku iela 4, Limbaži, LV-4001, turpmāk tekstā – **Fonds**, valdes priekšsēdētāja **Oļega Auzera** personā, no otras puses,

abi kopā turpmāk tekstā saukti – Līdzēji, katrs atsevišķi – Līdzējs, izsakot savu gribu brīvi, bez viltus, spaidiem un maldiem, savstarpēji vienojoties, noslēdz šādu sadarbības līgumu, turpmāk tekstā – Līgums:

1. **LĪGUMA PRIEKŠMETS**
   1. Līdzēji vienojas par sadarbību Limbažu kā „Sudraba pilsētas” popularizēšanā, tūrisma attīstības veicināšanā Limbažu novadā.
2. **LĪGUMA TERMIŅŠ**
   1. Līgums stājas spēkā ar tā parakstīšanas brīdi un ir spēkā 10 (desmit) gadus.
   2. Līdzēji vienojas, ka gadījumā, ja Līguma izpildes laikā starp Līdzējiem nerodas pretenzijas par šī Līguma nosacījumu izpildi, Līgums pēc tā 2.1.punktā noteiktā termiņa iztecējuma var tikt pagarināts.
3. **līdzēju saistības**
   1. Lai nodrošinātu 1.punktā noteikto mērķu īstenošanu Pašvaldība apņemas:
      1. nodot Fondam lietošanā Pašvaldības īpašumā esošās nedzīvojamās telpas Limbažu pilsētas vecā rātsnama ēkā Burtnieku ielā 4, Limbažos, Limbažu novadā, kadastra apzīmējums 6601 005 0011 001, (pagrabstāva telpas 159,5 m2 platībā un pirmā stāva telpas 88 m2 platībā) turpmāk tekstā – Telpas (telpu plāns pielikumā).
      2. nodrošināt Telpu siltumenerģijas izmaksu segšanu;
      3. savlaicīgi, līdz katra mēneša 5.(piektajam) datumam iesniegt Fondam Līguma 3.2.8.apakšpunktā noteikto Telpu komunālo pakalpojumu aprēķinu par iepriekšējo mēnesi;
      4. nodrošināt Fonda darbības popularizēšanu Limbažu novada pašvaldības mājaslapā internetā www.limbazi.lv un [www.visitlimbazi.lv](http://www.visitlimbazi.lv), kā arī pašvaldības izveidotajās sociālo tīklu lapās.
      5. nodrošināt ar Fonda darbību saistīto jaunumu (pasākumi, aktualitātes u.c.) ievietošanu Pašvaldības mājaslapā internetā [www.limbazi.lv](http://www.limbazi.lv) un [www.visitlimbazi.lv](http://www.visitlimbazi.lv), kā arī pašvaldības izveidotajās sociālo tīklu lapās.
      6. popularizēt Fonda darbību plašsaziņas medijos.
   2. Lai nodrošinātu 1.punktā noteikto mērķu īstenošanu Fonds apņemas:
      1. nodrošināt “Dzīvā sudraba muzeja” izveidošanu un uzturēšanu telpās Burtnieku ielā 4, Limbažos, Limbažu novadā (tajā skaitā ekspozīcijas izveidošanu, gida pakalpojumu nodrošināšanu, meistarklašu organizēšanu, u.c.)
      2. popularizēt Limbažus kā „Sudraba pilsētu”;
      3. veicināt tūrisma attīstību Limbažu novadā, tajā skaitā tūrisma infrastruktūras uzlabošanu un attīstību, jaunu tūrisma produktu veidošanu un popularizēšanu;
      4. iesaistīt Limbažu novada iedzīvotājus tūrisma, kultūras un sabiedriskajos procesos;
      5. veikt kultūrvides kopšanu, kultūras mantojuma saglabāšanu un popularizēšanu, novada kultūras tradīciju apzināšanu un jaunu tradīciju veidošanu;
      6. organizēt un atbalstīt sabiedriskus pasākumus, kuros tiek popularizēti Limbaži;
      7. nodrošināt lietošanā nodotās ēkas daļas (Telpu) apsaimniekošanu;
      8. Telpu lietošanas laikā uzturēt tās labā kārtībā un nepieciešamības gadījumā, ja Telpu nolietojums Fonda rīcības rezultātā pārsniedz Telpu dabisko nolietojumu, uz sava rēķina un par saviem līdzekļiem veikt kārtējo Telpu remontu;
      9. no Fonda darbības gūtajiem ienākumiem segt Telpu komunālos pakalpojumus – samaksu par elektroenerģiju, ūdeni un kanalizāciju, pamatojoties uz Pašvaldības sastādīto Telpu komunālo pakalpojumu aprēķinu, kā arī patstāvīgi nodrošināt Fonda izmantoto telpu uzkopšanu;
      10. Līguma 3.2.8. apakšpunktā noteikto Telpu komunālo pakalpojumu samaksu par attiecīgo mēnesi, kurā izmantoti minētie komunālie pakalpojumi, ieskaitīt Pašvaldības Līgumā norādītajā bankas norēķinu kontā līdz attiecīgajam mēnesim sekojošā nākamā mēneša 10. (desmitajam) datumam;
      11. patstāvīgi slēgt līgumus par atkritumu izvešanu, apsardzi un sakaru (telekomunikāciju un interneta) pakalpojumiem;
      12. nenodot Telpas lietošanā trešajām personām bez Pašvaldības rakstiskas piekrišanas, izņemot gadījumus, ja tiek sniegti ar Pašvaldību saskaņoti maksas pakalpojumi;
      13. nodrošināt Telpās esošo materiālo vērtību saglabāšanu;
      14. ūdensapgādes, kanalizācijas un/vai siltumapgādes sistēmu avārijas gadījumos Telpās nekavējoties par to informēt Pašvaldību un attiecīgos specializētos dienestus, kā arī savu iespēju robežās veikt nepieciešamos pasākumus avārijas seku likvidēšanai;
      15. Telpu pārbūvi vai pārplānošanu veikt tikai ar Pašvaldības rakstisku atļauju;
      16. nodrošināt Pašvaldībai netraucētu pārējās ēkas izmantošanu Pašvaldības funkciju nodrošināšanai;
      17. sadarboties ar Limbažu muzeju, pašvaldības aģentūru “LAUTA”, Limbažu novada pašvaldības Dzimtsarakstu nodaļu un citām pašvaldības institūcijām, nepieciešamības gadījumā par Telpu izmantošanu slēdzot atsevišķas vienošanās.
      18. Veidot pieredzes apmaiņu un sadarbību ar citām organizācijām un iestādēm Latvijā un ārvalstīs;
      19. iesaistīties dažādu projektu izstrādāšanā un ieviešanā, saņemot atbalstu un finansējumu ES un citu fondu ietvaros Limbažu kā „Sudraba pilsētas” popularizēšanai;
      20. veikt citu darbību īstenošanu, par ko vienojušās puses.
   3. Īstenojot sadarbību, Līdzēji apņemas:
      1. Saskaņot Fonda sniegto maksas pakalpojumu izcenojumus un ieņēmumu izlietošanas kārtību, nosakot, ka autoratlīdzības izmaksas nepārsniedz 50 %.
      2. neveikt darbības, kas tieši var kaitēt otra Līdzēja prestižam un interesēm;
      3. neizpaust trešajām personām konfidenciālas ziņas, kas iegūtas šī Līguma darbības laikā, kā arī datus, kas var tikt izmantoti konkurences nolūkos. Šis noteikums neattiecas uz vispārpieejamas informācijas izpaušanu un gadījumiem, kad Līdzējam normatīvajos aktos noteiktā kārtībā uzlikts pienākums sniegt pieprasīto informāciju;
      4. rakstiski informēt otru Līdzēju par kontaktinformācijas un rekvizītu izmaiņām 5 (piecu) dienu laikā;
      5. nodrošināt savstarpēji Līguma izpildei nepieciešamo informāciju un darbības pēc iespējas īsākā laikā ar visiem pieejamajiem resursiem un pasākumiem.
4. **LĪDZĒJU ATBILDĪBA UN STRĪDU RISINĀŠANA**
   1. Līdzēji viens pret otru ir mantiski atbildīgi par Līguma saistību pārkāpšanu, kā arī zaudējumu radīšanu otram Līdzējam saskaņā ar Latvijas Republikas normatīvajiem aktiem.
   2. Līdzēji tiek atbrīvoti no atbildības par Līguma daļēju vai pilnīgu nepildīšanu, ja tā radusies nepārvaramas varas apstākļu, t.i., ugunsgrēka, zemestrīces, plūdu vai citu stihisko nelaimju, kara darbības, blokādes, valsts institūciju darbības vai citu Līdzējiem nekontrolējamu apstākļu rezultātā, ja šie apstākļi ir radušies pēc Līguma parakstīšanas un ir tieši ietekmējuši Līguma izpildi.
   3. Līdzējam, kura saistību izpildi kavē nepārvaramas varas apstākļi, 3 (trīs) dienu laikā rakstiski par tiem jābrīdina otrs Līdzējs, kā arī jānorāda, kādā termiņā paredzama šajā Līgumā paredzēto saistību izpilde. Šādam ziņojumam pēc otra Līdzēja pieprasījuma ir jāpievieno dokuments, kuru izsniegusi kompetenta institūcija un kurš satur nepārvaramas varas pamatojumu vai ārkārtējo apstākļu darbības apstiprinājumu un to raksturojumu. Nesavlaicīga paziņošana par nepārvaramas varas apstākļiem liedz tiesības attiecīgajam Līdzējam uz tiem atsaukties.
   4. Visas domstarpības un strīdus, kas rodas starp Līdzējiem saistībā ar Līguma izpildi, Līdzēji risina pārrunu ceļā. Ja Līdzēji nespēj strīdu atrisināt savstarpēju pārrunu rezultātā, tas tiek nodots izskatīšanai tiesā Latvijas Republikas spēkā esošajos normatīvajos aktos noteiktajā kārtībā.
5. **PĀRĒJIE NOTEIKUMI**
   1. Līgumu var grozīt, papildināt vai izbeigt tikai Līdzējiem savstarpēji vienojoties. Šāda vienošanās noformējama rakstveidā un no parakstīšanas brīža kļūst par Līguma neatņemamu sastāvdaļu.
   2. Ja kāds no Līguma noteikumiem zaudē juridisko spēku, tas neietekmē pārējo Līguma noteikumu spēkā esamību.
   3. Līgums ir saistošs Līdzēju tiesību un saistību pārņēmējiem.
   4. Līgums sastādīts uz 3 (trīs) lapām, neieskaitot pielikumu, divos eksemplāros, no kuriem viens eksemplārs izsniegts Pašvaldībai, bet otrs – Fondam. Abiem Līguma eksemplāriem ir vienāds juridiskais spēks.

**LĪDZĒJU REKVIZĪTI UN PARAKSTI**

|  |  |
| --- | --- |
| **Pašvaldība** Limbažu novada pašvaldība Reģistrācijas Nr.90009114631  Juridiskā adrese: Rīgas iela 16  Limbaži, Limbažu novads, LV-4001  Bankas rekvizīti:  AS „SEB banka”  Kods UNLALV2X  Nr.LV22UNLA0013014130830  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D.Zemmers | **Fonds**  **FONDS „SUDRABA LIMBAŽI”**,  Reģistrācijas Nr. 40008209315  Juridiskā adrese: Burtnieku iela 4  Limbaži, LV-4001  Bankas rekvizīti:    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  O.Auzers |